text: Tyske tvillinger forsvandt i flere timer - nu er de fundet igen
  25 august 2017 kl. 14.37
  Syd- og Sønderjyllands Politi skriver på Twitter, at børnene endelig er fundet igen. Moderen er snart ved dem. 
  Opdateret: Tvillingerne ved Blåvand er fundet i god behold. De er blevet fundet ved Vejers Strand. Moderen til børnene er på vej til Vejers nu, oplyser politiet. 
  To tyske tvillinger savnes.
  Hannah og Jannick på 7 år er blevet væk ved Fyret i Blåvand. Klokken 16.15 i dag har de to børn været savnet i to timer.
  Det var moren, der ringede ind for at fortælle at børnene er savnet. Børnene legede på stranden ved fyret, da de blev væk ved omkring kl. 14, fortæller Søren Strægaard, der er vagtchef hos Syd- og Sønderjyllands Politi, til TV SYD. 
  Syd- og Sønderjyllands Politi skriver, at drengen Jannick er iført blå t-shirt og lange jeans. Pigen Hannah er iført blå t-shirt og pink jeans.
  - Lige nu har vi en patrulje ude og lede, men vi har ikke hørt mere på nuværende tidspunkt, siger Søren Strægaard.
  Hvis man ser de to savnede børn, skal man ringe til 114.
  
  